Kann menstratiónsblóðið vera brúnt? Hvussu ofta er tað í lagi at fleyga sær? Er tað í lagi, at annað bróstið er størri enn hitt? -Hetta er ein ógvuliga kærkomin bók. Tá ið eg havi undirvíst, havi eg brúkt danskt lýsingartilfar og danskar faldarar, og tað hevur á ongan hátt verið nøktandi. Eg havi víst á tørvin á eini bók sum hesari á føroyskum í nógv ár, sigur Bjørghild Djurhuus, sum hevur drúgvar royndir sum heilsufrøðingur. -Vit hava ikki so nógv orð á føroyskum, tá talan er um kroppin, kenslur og kynslív, sigur hon. Bókin viðgerð nøkur sera viðkvom evni, sum vit ikki eru von at lesa um á føroyskum, og spurningurin er, hvussu tey ungu fara at taka ímóti. -Tað er vælkent, at tað koma tíðarskeið í uppvøkstrinum, har kroppur og sinni broytist serliga nógv. Tey fara at síggja seg sjálv í øðrum ljósi, tá tey gerast greið yvir, at tað, tey kanska ímynda sær bert hendir fyri tey, er heilt vanligt. Eg vænti eisini, at bókin kann vera við til at bróta niður tabu. Tá børnini og tey ungu gerast varug við, at tey ikki eru einsamøll við tonkum og kenslum, kann henda, at tey gerast meiri opin og tora at tosa við onnur um hesi viðurskifti, sigur Anna Dalsgaard. Bókin, sum eisini kemur inn á spurningin um samkynd, tvørkynd og ymisk sløg av sexlívi, er ætlað til undirvísing í 6. flokki og uppeftir. Sum haldari fart tú atgongd til alt tilfar í blaðinum á netinum, umframt tíðindi. Trýst á "Tekna hald" og skráset teg